**Noteikumu projekta “Grozījumi Ministru kabineta 2018.gada 26.jūnija noteikumos Nr.377 “Latvijas Antidopinga biroja nolikums” sākotnējās ietekmes novērtējuma ziņojums (anotācija)**

|  |
| --- |
| **Tiesību akta projekta anotācijas kopsavilkums** |
| Mērķis, risinājums un projekta spēkā stāšanās laiks (500 zīmes bez atstarpēm) | Veicot noteikumu projektā iekļautos grozījumus, tiks skaidrāk noteikta Biroja kā nacionālās antidopinga organizācijas operacionālā neatkarība no citām valsts iestādēm un sporta nozares lēmumu pieņemšanā, un citās darbībās, kā arī tiks skaidri noteiktas prasības Birojā nodarbinātajām personām, uzsverot, ka Birojā nevar darboties personas, kas ir diskvalificētas vai sodītas par antidopinga noteikumu pārkāpumu. Vienlaikus noteikumu projekts ir saistīts ar noteikumu projektu “Nacionālie antidopinga noteikumi”, kuros līdzīgi kā šajos noteikumos, tiek veikti grozījumi, lai nodrošinātu 2021.gada Kodeksa pārņemšanu nacionālajā likumdošanā. Ņemot vērā, ka 2021.gada Kodekss stājās spēkā ar 2021.gada 1.janvāri, noteikumu projektā ietvertajiem grozījumiem jāstājas spēkā atbilstoši Oficiālo publikāciju un tiesiskās informācijas likuma 7.panta otrajai daļai. |

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Valsts pārvaldes iekārtas likuma 16.panta pirmā daļa.2021.gada Kodekss un Starptautiskie standarti, kas tika pieņemti 2019.gada 7.novembrī un stājās spēkā 2021.gada 1.janvārī.2020.gada 17.decembra Ministru kabineta noteikumi Nr. 799 “Par Pasaules Antidopinga aģentūras 2021.gada Pasaules Antidopinga kodeksa pieņemšanu”[[1]](#footnote-1) (prot. Nr. 84 60. §). |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Lai pārņemtu Apvienoto Nāciju Izglītības, zinātnes un kultūras organizācijas (UNESCO) Starptautiskās konvencijas pret dopingu sportā 1.papildinājuma – Pasaules Antidopinga kodeksā (turpmāk – Kodekss) noteiktās prasības, kas stājās spēkā 2021.gada 1.janvārī[[2]](#footnote-2), nepieciešams veikt grozījumus Ministru kabineta 2018.gada 26.jūnija noteikumos Nr.377 “Latvijas Antidopinga biroja nolikums” (turpmāk – Biroja nolikums). Noteikumu projekts “Grozījumi Ministru kabineta 2018.gada 26.jūnija noteikumos Nr.377 “Latvijas Antidopinga biroja nolikums” (turpmāk – noteikumu projekts) izstrādāts balstoties uz 2021.gada Kodeksā minētajām prasībām, kā arī saņemtajiem ieteikumiem no Pasaules Antidopinga aģentūras (turpmāk – Aģentūra) par nepieciešamo grozījumu veikšanu Latvijas normatīvajos aktos, lai nodrošinātu 2021.gada Kodeksa pārņemšanu nacionālajā likumdošanā. Vienlaikus noteikumu projektā iekļautie grozījumi ir nepieciešami, lai Latvijas Republika un Latvijas Antidopinga birojs (turpmāk – Birojs) spētu nodrošināt 2021.gada Kodeksa ievērošanu nacionālajā līmenī un Aģentūra atzītu Latvijā pieņemto regulējumu un antidopinga sistēmu par atbilstošu Kodeksa prasībām.Aģentūra Kodeksu pirmo reizi pieņēma 2003.gadā, un tas stājās spēkā 2004.gadā. Līdz šim Kodekss ir grozīts četras reizes–2009.gada 1.janvārī, 2015.gada 1.janvārī, 2018.gada 1.aprīlī un 2019.gada 1.jūnijā. 2017.gada 16. novembrī tika uzsākts 2015.gada Kodeksa un tā Starptautisko standartu pārskatīšanas process. 2021.gada Kodeksu un Starptautiskos standartus apstiprināja Aģentūras valde 2019.gada 7.novembrī Aģentūras organizētajā Piektajā Pasaules konferencē par dopingu sportā. Taču Aģentūra pēc 2021.gada Kodeksa apstiprināšanas 2019.gada 7.novembrī un publicēšanas savā mājas lapā 26.novembrī veica vēl papildu labojumus un precizējumus 2021.gada Kodeksa tekstā 2020.gada 15.jūnijā un 24.septembrī. Informācija par 2020.gadā pēdējiem veiktajiem grozījumiem 2021.gada Kodeksā Biroja rīcībā nonāca tikai 2020.gada 23.oktobrī. Pārskatītais 2021. gada Kodekss stājās spēkā 2021.gada 1.janvārī. Viens no Kodeksa ievērošanas uzdevumiem ir nacionālā līmeņa regulējuma pieņemšana, kurš atbilstu Kodeksa prasībām. Attiecīgi 2020.gada 17.decembrī Ministru kabineta sēdē tika apstiprināti Ministru kabineta noteikumi Nr.799 “Par Pasaules Antidopinga aģentūras 2021.gada Pasaules Antidopinga kodeksa pieņemšanu” [[3]](#footnote-3) (prot. Nr. 84 60. §), kas noteica, ka Latvijā ir pieņemts un apstiprināts 2021.gada Kodekss. 2021.gada Kodeksa pieņemšanu un paredzēto saistību izpildi nodrošina Birojs.Saskaņā ar 2021.gada Kodeksu un tajā veiktajiem papildinājumiem ir konstatējamas vairākas izmaiņas, kuras ir nepieciešams veikt nacionālajā regulējumā, lai nodrošinātu Latvijas antidopinga normatīvā regulējuma un sistēmas atbilstību 2021.gada Kodeksa prasībām. Ņemot vērā 2021.gada Kodeksa prasības, kā arī sarunas ar Aģentūru, pēc Aģentūras domām, šobrīd Latvijas antidopinga normatīvā regulējumā nav pietiekami skaidri noteikta Biroja operacionālā neatkarība, pieņemot lēmumus un cita veida darbībās. Saskaņā ar 2021.gada Kodeksa 20.panta 5.punkta 1.apakšpunktā minēto, kur noteikti valsts antidopinga organizāciju funkcijas un pienākumi, tiek uzsvērts, nepieciešamība nacionālām organizācijām ar savu darbību saistītajos lēmumos un pasākumos būt neatkarīgām no sporta nozares un valdības. Vienlaikus jānorāda, ka jau šobrīd Birojs savas darbības un lēmumus pieņem neatkarīgi no sporta nozares un valdības, tomēr, lai stiprinātu un vēl vairāk uzsvērtu Biroja neatkarību lēmumu pieņemšanā, noteikumu projekts paredz veikt grozījumus Biroja nolikumā, papildinot nolikuma 1.punktu ar teikumu, ka savā darbībā Birojs lēmumus pieņem neatkarīgi. Uz minētās normas iekļaušanas nepieciešamību nacionālā regulējumā ir norādījusi arī Aģentūra.Saskaņā ar 2021.gada Kodeksu ir noteikti ierobežojumi nacionālām antidopinga organizācijām nodarbināt tādus darbiniekus un amatpersonas, kuras saistītas ar antidopinga noteikumu pārkāpumu, kurām ir vai nu noteikts pagaidu aizliegums piedalīties sacensībās, vai kurām ir noteikts diskvalifikācijas periods (Kodeksa 20.panta 5.punkta 10. un 11.apakšpunkts). Ar šiem grozījumiem vienlaikus tiek uzsvērts, ka Birojā nodarbinātajiem ir saistošs 2021.gada Kodekss un tajā noteiktie principi. Saskaņā ar Aģentūras norādēm minētie principi un ierobežojumi būtu jāiekļauj arī nacionālā regulējumā. Ņemot vērā iepriekš minēto, noteikumu projekts paredz papildināt Biroja nolikumu ar diviem jauniem punktiem – 2.1 un 2.2,,nosakot, ka Birojā ir aizliegts nodarbināt personas, kurām ir noteikts pagaidu aizliegums vai noteikta diskvalifikācija par antidopinga noteikumu pārkāpumu, kā arī Birojā ir aizliegts nodarbināt personas, kuras ir disciplināri, administratīvi vai krimināli sodītas par pārkāpumiem, kas līdzvērtīgi Kodeksā ir uzskatāmi par antidopinga noteikumu pārkāpumiem. Šāds aizliegums ir spēkā sešus gadus no lēmuma spēkā stāšanās dienas disciplinārlietā, administratīvajā lietā vai krimināllietā. |
|  | Projekta izstrādē iesaistītās institūcijas un publiskas personas kapitālsabiedrības | Latvijas Antidopinga birojs |
| 4. | Cita informācija | Nav |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Sportisti, sporta darbinieki, sportista vai sporta darbinieka sporta organizācijas, nepilngadīgo sportistu likumiskie pārstāvji, kā arī Latvijas Antidopinga biroja darbinieki. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projektā paredzētās normas būtiski nemainīs līdzšinējo kārtību, jo tiek pārņemtas papildinātā 2021.gada Kodeksa normas un stiprināta Biroja operacionālā neatkarība lēmumu pieņemšanā un citās darbībās, kā arī noteiktas stingras prasības, ka Birojā nevar tikt nodarbinātas personas, kuras sodītas par antidopinga noteikumu pārkāpumu, kurām noteikts pagaidu aizliegums vai ir diskvalificētas. |
| 3. | Administratīvo izmaksu monetārs novērtējums | Nav attiecināms  |
| 4. | Atbilstības izmaksu monetārs novērtējums | Nav attiecināms |
| 5. | Cita informācija | Nav |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| Projekts šo jomu neskar |

|  |
| --- |
| **IV. Tiesību akta projekta ietekme uz spēkā esošo tiesību normu sistēmu** |
| 1. | Saistītie tiesību aktu projekti | Noteikumu projekts ir saistīts ar citu Veselības ministrijas izstrādāto noteikumu projektu “Nacionālie antidopinga noteikumi”, kas tiks nodots publiskai apspriešanai, kā arī virzīts izsludināšanai Valsts sekretāru sanāksmē un apstiprināšanai Ministru kabinetā vienlaicīgi ar šo noteikumu projektu. |
| 2. | Atbildīgā institūcija | Veselības ministrija  |
| 3. | Cita informācija | Nav |

|  |
| --- |
| **V. Tiesību akta projekta atbilstība Latvijas Republikas starptautiskajām saistībām** |
| 1. | Saistības pret Eiropas Savienību | Nav |
| 2. | Citas starptautiskās saistības | 1989.gada 16.novembra Eiropas Padomes Antidopinga konvencija Nr.135. 2002.gada 12.septembra Antidopinga konvencijas papildprotokols.  |
| 3. | Cita informācija | Noteikumu projekta izstrādē ir veiktas konsultācijas ar Aģentūru, kuru laikā ir saņemti vairāki priekšlikumi un komentāri par nepieciešamajiem grozījumiem atbilstoši 2021.gada Kodeksam. Tostarp ir notikušas vairākas video konferences, kurās tika diskutēts par Aģentūras priekšlikumiem grozījumiem Latvijas likumdošanā, lai pārņemtu 2021.gada Kodeksa prasības, kā arī sniegti skaidrojumi un papildu informācija, atbildot uz Aģentūras iesūtītajiem komentāriem. Birojs aktīvi darbojas, lai saskaņotu veicamos grozījumus ar Aģentūru, kura ir atbildīga par atbilstību Kodeksam izskatīšanu un lēmumu pieņemšanu. Konsultāciju laikā lielākā daļa no saņemtajiem Aģentūras komentāriem ir ņemti vērā un iekļauti arī noteikumu projektā. |

|  |
| --- |
| **1. tabulaTiesību akta projekta atbilstība ES tiesību aktiem** |
| Noteikumu projekts šo jomu neskar |
| **2. tabulaAr tiesību akta projektu izpildītās vai uzņemtās saistības, kas izriet no starptautiskajiem tiesību aktiem vai starptautiskas institūcijas vai organizācijas dokumentiem. Pasākumi šo saistību izpildei** |
| Attiecīgā starptautiskā tiesību akta vai starptautiskas institūcijas vai organizācijas dokumenta (turpmāk – starptautiskais dokuments) datums, numurs un nosaukums | 2019.gada 7.novembrī pieņemtais 2021.gada Pasaules Antidopinga Kodekss  |
| A | B | C |
| Starptautiskās saistības (pēc būtības), kas izriet no norādītā starptautiskā dokumenta.Konkrēti veicamie pasākumi vai uzdevumi, kas nepieciešami šo starptautisko saistību izpildei | Ja pasākumi vai uzdevumi, ar ko tiks izpildītas starptautiskās saistības, tiek noteikti projektā, norāda attiecīgo projekta vienību vai dokumentu, kurā sniegts izvērsts skaidrojums, kādā veidā tiks nodrošināta starptautisko saistību izpilde | Informācija par to, vai starptautiskās saistības, kas minētas šīs tabulas A ailē, tiek izpildītas pilnībā vai daļēji.Ja attiecīgās starptautiskās saistības tiek izpildītas daļēji, sniedz skaidrojumu, kā arī precīzi norāda, kad un kādā veidā starptautiskās saistības tiks izpildītas pilnībā.Norāda institūciju, kas ir atbildīga par šo saistību izpildi pilnībā |
| Kodeksa 20.panta 5.punkta 1.apaškpunkts | Noteikumu projekta 1.punkts | Pilnībā |
| Kodeksa 20.panta 5.punkta 10.apakšpunkts | Noteikumu projekta 2.1 punkts | Pilnībā  |
| Kodeksa 20.panta 5.punkta 11.apakšpunkts | Noteikumu projekta 2.2 punkts | Pilnībā |
| Vai starptautiskajā dokumentā paredzētās saistības nav pretrunā ar jau esošajām Latvijas Republikas starptautiskajām saistībām | Nav |
| Cita informācija | Nav |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Noteikumu projekts no 2021. gada 7.-23.jūlijam tika nodots sabiedriskai apspriedei. Vienlaikus informācija par noteikumu projektu un iespēju sniegt viedokli tika nosūtīta arī sporta organizācijām.  |
| 2. | Sabiedrības līdzdalība projekta izstrādē | Noteikumu projekts no 2021. gada 7.-23.jūlijam tika nodots sabiedriskai apspriedei. Vienlaikus informācija par noteikumu projektu un iespēju sniegt viedokli tika nosūtīta arī sporta organizācijām. |
| 3. | Sabiedrības līdzdalības rezultāti | Iebildumi un priekšlikumi par noteikumu projektu no sporta organizācijām netika saņemti. Vienlaikus biedrība “Latvijas Olimpiskā komiteja” informēja, ka iebildumu pret noteikumu projektu nav. |
| 4. | Cita informācija | Nav  |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Latvijas Antidopinga birojs |
| 2. | Projekta izpildes ietekme uz pārvaldes funkcijām un institucionālo struktūru.Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Nav attiecināma |
| 3. | Cita informācija | Nav  |

Veselības ministrs D. Pavļuts

Vīza: Valsts sekretāre I. Dreika

S.Lazdiņa, 60005266

sanita.lazdina@vm.gov.lv

R.Lauris

roberts.lauris@antidopings.lv

1. <https://likumi.lv/ta/id/319775-par-pasaules-antidopinga-agenturas-2021-gada-pasaules-antidopinga-kodeksa-pienemsanu> [↑](#footnote-ref-1)
2. <https://www.wada-ama.org/sites/default/files/resources/files/2021_wada_code.pdf> [↑](#footnote-ref-2)
3. <https://likumi.lv/ta/id/319775-par-pasaules-antidopinga-agenturas-2021-gada-pasaules-antidopinga-kodeksa-pienemsanu> [↑](#footnote-ref-3)